cyanic-selkie/wikianc huggingface dataset:
Christian Eriksen
2008–2010: Ekipi i të rinjëve dhe i parë
Më 17 tetor 2008, Eriksen nënshkroi një kontratë dy-vite-e-gjysmë me klubin holandez Ajax. Shuma e parave që OB mori nga transferimi ishte rreth 1 milion € (847,199 £), kurse Middelfart fitoi 35,000 €, të cilat i përdori për të ndërtuar një fushë futbolli. Pas disa kohësh në ekipet zinxhir të të rinjëve, Eriksen u promovua në ekipin e parë në janar 2010, duke marrë fanellën me numër 51. Po në muaj, ai debutoi me ekipin e parë në një ndeshje të Eredivisies kundër NAC Bredës që u mbyll në barazim 1–1. Ai shënoi golin e parë me Ajaxin më 25 mars në fitoren 6–0 kundër Go Ahead Eagles në kupë; në muajin e ardhshëm, ai firmosi një kontratë të re me klubin. Më 6 maj, ai luajti në ndeshjen e dytë të finales së Kupës Holandeze, me Ajaxin që mposhti Feyenoord 4–1, duke triumfuar me rezultatin e përgjithshëm 6–1. Eriksen e mbylli sezonin e tij të parë si profesionist duke luajtur 21 ndeshje në të gjitha kompeticionet si dhe duke debutuar me kombëtaren daneze. Forma e Eriksen gjatë atij sezoni mori komplimentet e trajnerit Martin Jol, i cili e krahasoi mesfushorin me ish produktet e akademisë Wesley Sneijder dhe Rafael van der Vaart, si dhe legjendën daneze Michael Laudrup, për leximin e tij të lojës në rolin tradicional të "numrit 10".
2010–2013: Vitet si protagonist
parapamje|djathtas|160px|Eriksen në aksion Ajaxin gjatë një ndeshje në Eredivisie, 18 mars 2011. Eriksen mori fanellën me numrin 8 para nisjes të sezonit 2010–11 dhe e filloi atë në një formë të mirë, duke shënuar golin e parë në kampionat për Ajaxin më 29 gusht 2010 në fitoren në transfertë ndaj De Graafschap. Gjatë muajve të ardhshëm, Eriksen shënoi golin e parë në Amsterdam Arena, shtëpia e Ajaxit, në fitoren 3–0 në kupë kundër BV Veendam, si dhe golin e parë evropian, në një fitore 3–0 kundër Anderlecht në UEFA Ligën e Evropës. Ai gjithashtu u shpall "Talenti Danez i Vitit". Aftësitë e tij në rritje në rolin e organizatorit të ekipit ndihmuan Ajaxin të fitonte titllin e parë të Eredivizies pas shtatë vitesh. Në fund të sezonit, ai u shpall "Talenti i Vitit" i Ajaxit, si dhe "Talenti i Vitit i Futbollit Holandez". Kjo gjë e bëri atë lojtarin danez të dytë në histori që e fiton këtë çmim pas Jon Dahl Tomasson në vitin 1996. Johan Cruyff, paneli i së cilit e zgjodhi Eriksenin fitues të këtij çmimi, e përshkroi lojtarin si një produkt tipik të shkollës daneze si dhe shtoi krahasimet e mërparshme ndërmjet tij (Eriksenit) dhe Brian dhe Michael Laudrup.
Më 18 tetor 2011, Eriksen shënoi golin e tij të parë në UEFA Ligën e Kampioneve në fitoren 2–0 të Ajaxit kundër Dinamo Zagreb në fazën e grupeve. Në ndeshjen e kthimit në Amsterdam, ai asistoi golat e shënuar nga Gregory van der Wiel dhe Siem de Jong në një fitore 4–0 të Ajaxit. Më 7 nëntor, ai u emërua Futbollisti Danez i Vitit për kontributin e tij në fitimin e titullit nga Ajaxi dhe ndihmën që i dha Danimarkës në fushatën e tyre të suksesshme kualifikuese të Euro 2012. Eriksen vazhdoi formën e tij pozitive në pjesën e mbetur të sezonit, duke kontribuar me gola dhe asiste, me Ajaxin që fitoi titullin e Eredivisies për të dytin vit rresht.
Eriksen dhe Ajaxin e përsëritën këtë sukses edhe në sezonin 2012–13; në përfundim të këtij sezoni, lojtari vendosi që të mos rinovonte kontratën me klubin. Me vetëm një vit të mbetur nga kontrata e tij, Eriksen ju dha leja që të kërkonte një ekip të ri dhe ai arriti marrëveshje me klubin anglez Tottenham Hotspur. Ai u largua nga Ajaxi pas 162 ndeshjeve të luajtura në të gjitha kompeticionet, ku ai shënoi 32 gola. Përveç suksesit në kampionat, Eriksen luajti tre herë edhe në Johan Cruyff Shield (Superkupa e Holandës), ku Ajaxi u shpall fituese në vetëm një rast.
2013–2016: Vitet e para dhe finalist në Kupën e Ligës
Më 30 gusht 2013, Tottenham Hotspur njoftoi se ata kanë përfunduar transferimin e Eriksen nga Ajax për një shifër që besohej të ishte rreth 11 milion £ (12.45 milion €). Po në të njëjtën dit klubi firmosi edhe me argjentinasin Erik Lamela nga Roma dhe Vlad Chiricheș nga Steaua București, duke shpenzuar gjithsej në merkaton verore 109.5 milion £. Ai bëri debutimin e tij në Premier Ligë më 14 shtator në ndeshjen kundër Norwich City, duke asistuar golin e Gylfi Sigurðsson në një fitore 2–0 në White Hart Lane. Pas ndeshjes, performanca e tij u përgëzua nga trajneri i ekipit André Villas-Boas, i cili tha: "Ishte një debutim i madh për Christian, ai është një numër i pastër 10, një lojtar krijues dhe cilësia e tij individuale bënë të gjitha ndryshimet."
Stacion i trenit në Dritan
Stacion i trenit në Dritan është një monument i trashëgimisë kulturore që ndodhet në fshatin Dritan, të Komunës së Drenasit, në Kosovë. Ky monument është i kategorisë "Arkitekturor", i miratuar me numër.
Rojet e mjegullës
Rojet e mjegullës është një film shqiptar i realizuar nga Kosovafilmi në vitin 1988.
Christian Eriksen
2013–2016: Vitet e para dhe finalist në Kupën e Ligës
parapamje|majtas|Eriksen duke luajtur për [[Tottenham Hotspur F.C.|Tottenham Hotspur në vitin 2014.]]
Pesë ditë më vonë, Eriksen shënoi golin e parë për Tottenham në fitoren 3–0 ndaj Tromsø IL në Ligën e Evropës. Në Boxing Day 2013, ai shënoi me goditje dënimi në barazimin 1–1 kundër West Bromwich Albion, kurse më 1 janar 2014, ai shënoi golin e dytë të ekipit në fitoren 2–1 në transfertë ndaj Manchester United. Më 23 mars, në ndeshjen kundër Southampton, Eriksen ndihmoi Tottenhamin të fitonte me përmbysje 3–2 pas miqtë kishin shënuar dy herë me Jay Rodriguez dhe Adam Lallanën. Ai e mbylli sezonin e parë në Angli me 10 gola dhe 13 asiste në të gjitha kompeticionet, si dhe u shpall Futbollisti Danez i Vitit dhe Lojtari i Sezonit i Tottenhamit.
Sezoni 2014–15 nisi me vendosjen e argjentinasit Mauricio Pochettino si trajner i ekipit pas një periudhe të pasuksesshme me Villas-Boas dhe trajnerin e përkohshëm Tim Sherwood. Mes nëntorit dhe dhjetorit 2014, Eriksen shënoi gola fitoreje në ndeshjet kundër Aston Villës, Hull Cityt dhe Swansea Cityt, duke ja dhënë meritën trajnerit argjentinas për nivelin e fitnesit të ekipit. Në fund të vitit kalendarik, Eriksen kishte shënuar 12 gola me lojë të hapur – më shumë se çdo lojtar në Angli – dhe shpejtë pas kësaj u shpall Lojtari Danez i Vitit për të dytën herë rresht. Më 28 janar 2015, Eriksen shënoi dy gola në ndeshjen ndaj Sheffield United duke dërguar Tottenhamin në finalen e Kupës së Ligës me rezultatin e përgjithshëm 3–2. Goli i tij i parë, e cila erdhi me një goditje dëmimi me hark nga rreth 30 metra, mori komplimenta nga ish futbollistët Michael Owen dhe Gary Neville. Më 1 mars, ai luajti në finale, ku Tottenham u mposht 2–0 nga rivalët londinez të Çelsit. Eriksen e përfundoi sezonin duke luajtur në të 38 ndeshjet si Premier Ligë, të gjitha si titullar përveç njërës, si dhe shënoi 12 gola në të gjitha kompeticionet.
Më 9 qershor 2015, mes spekulimeve se ai do të bashkohej me Manchester United, Eriksen konfirmoi për mediat daneze gjatë kohës që ishte i grrumbulluar me ekipin kombëtar se ai do të qëndronte në Tottenham për të ardhmen e afërt dhe u citua të thoshte: "Ndihem mirë si në shtëpi te Tottenhami dhe unë nuk kam menduar ende për tu larguar". Ai shënoi golat e parë të sezonit në tetor, të dy me goditje dënimi në barazimin 2–2 kundër Swanseas. Në janar 2016, Eriksen u shpall sërisht Futbollisti Danez i Vitit, duke u bërë lojtari i parë që fiton këtë çmim për tre vite rresht. Ai e mbylli sezonin 2015–16 me 6 gola dhe 13 asiste, me Tottenhamin që e mbylli kampionatin në vendin e tretë, duke u kualifikuar për në fazën e grupeve të Ligës së Kampioneve për sezonin e ardhshëm.
2016–2020: Finalja e Ligës së Kampioneve dhe PFA Ekipi i Vitit
parapamje|Eriksen duke ekzekutuar një goditje dënimi me Tottenhamin në vitin 2016. Para nisjes së sezonit 2016–17, Eriksen firmosi një kontratë afatgjate me Tottenhamit dhe sërisht zhvilloi një sezon të shkëlqyer, duke regjistruar 8 gola dhe 15 asiste me ekipin që e mbylli kampionatin në vendin e dytë mbrapa Çelsit. Numri i asisteve të Eriksen u kalua vetëm nga ai i belgut Kevin De Bruyne, i cili kishte 18 asiste. Eriksen ishte gjithashtu asistuesi më i mirë në Kupën FA kurse në përfundim të sezonit u shpall Lojtari i Sezonit nga Tottenhami, duke e fituar këtë çmim për herë të dytë.
Më 23 shtator 2017, Eriksen regjistroi golin e tij të 33të në Premier Ligë në fitoren 3–2 kundër West Ham United, duke thyer rekordin e Nicklas Bendtner si lojtari danez me më shumë gola në Premier Ligë. Më 9 dhjetor, ai luajti ndeshjen e tij të 200të me Tottenhamin në fitoren 5–1 ndaj Stoke City, duke shënuar një gol. Një muaj më pas, Eriksen shënoi golin e 50të për klubin në fitoren 2–0 ndaj Manchester United, duke mposhtur portierin kundërshtar pas 11 sekondash. Goli i tij ishte i treti më i shpejtë në historinë e Premier Ligës, pas golave të Alan Shearer dhe ish-kapitenit të Spurs Ledley King. Më 1 prill, Eriksen shënoi një gol nga 22 metra në fitoren 3–1 kundër Çelsit, duke ndihmuar Tottenhamin të fitojë për herë të parë në Stamford Bridge pas 28 vitesh. Po në atë muaj, në ndeshjen e kthimit kundër Stoke, Eriksen shënoi dy herë për t'i dhënë Tottenhamit fitoren 2–1. Megjithatë, pas përfundimit të takimit, kapiteni i skuadrës Harry Kane, i cili në atë sezon po garonte për Këpucën e Artë, deklaroi se ai e kishte prekur topin i fundit në rastin e golit të dytë. Tottenhami apeloi në panelin e Premier Ligës, e cila ra dakord që topi kishte prekur shpatullën e Kane, duke ja dhënë golin atij. Më 14 prill, Eriksen u përfshi në PFA Ekipin e Vitit për herë të parë, sëbashku me shokët e ekipit Kane dhe Jan Vertonghen.
Në sezonin 2018–19, Eriksen shënoi golin e tij të parë të sezonit në një ndeshje të Ligës së Kampionëve kundër Interit në transfertë. Ndeshja përfundoi me një humbje 2–1 për Tottenhamin, por në ndeshjen e kthimit kundër Zikaltërve, Eriksen shënoi përsëri ndaj tyre, duke i dhënë ekipit një fitore të rëndësishme 1–0. Goli i tij i parë në Premier Ligë për këtë sezon erdhi më 15 dhjetor në fitoren minimale 1–0 kundër Burnley. Më 31 mars 2019, gjatë humbjes 2–1 kundër Liverpoolit, ai u bë lojtari i dytë pas David Beckham që regjistron 10+ asistime në katër sezone rresht në Premier Ligë. Tre ditë më vonë, me rastin e ndeshjes së tij të 200të në Premier Ligë, ai asistoi golin e parë të shënuar në stadiumin e ri Tottenham Hotspur nga Son Heung-min, para se të shënonte vetë të dytin në fitoren 2–0 ndaj Crystal Palace. Më 1 qershor 2019, Eriksen luajti në finalen e Ligës së Kampioneve për herë të parë në karrierën e tij. Tottenhami u mposht 2–0 nga Liverpooli në stadiumin Wanda Metropolitano të Madridit.
Internazionale
Më 28 janar 2020, me vetëm gjashtë muaj të mbetur nga kontrata e tij me Tottenhamin, Eriksen firmosi një kontratë katër-vite-e-gjysëm me klubin italian Inter për 10 milion € në sezon. Inter pagoi rreth 20 milion € për kartonin e danezit i cili mori fanellën me numrin 24. Ai debutoi me klubin një ditë më pas, duke u aktivizuar si zëvëndësues në fitoren 2–1 ndaj Fiorentinës në Coppa Italia, ndihmuar ekipin të kalonte në gjysëm-finalet e kompeticionit. Debutimi i tij në Serie A erdhi më 2 shkurt në fitoren 2–0 në transfertë ndaj Udineses, ku Eriksen luajti si titullar për 58 minuta. Më 20 shkurt, Eriksen shënoi golin e parë për Interin në fitoren 2–0 kundër Ludogorets Razgrad në Bullgari e vlefshme për ndeshjen e parë të raundit të 32-tave të Ligës së Evropës.
Të rinjtë
Karriera e Eriksen me Danimarkën filloi në korrik 2007 kur ai u thirr për herë të parë në ekipin nën-17. Ai la mbresa në debutimin e tij kundër Ishujve Faroe më 31 korrik. Në vitin 2008, ai shënoi 9 gola në 16 ndeshje për ekipin nën-17, duke u shpallur edhe Talenti i Vitit për këtë grupmoshë nga Federata Daneze e Futbollit. Ai gjithashtu ishte edhe një nga katër të nominuarit për çmimin Talenti Danez i Vitit 2008, e cila u fitua nga Mathias Jørgensen. Deri në shkurt 2009, Eriksen kishte zhvilluar 27 paraqitje gjithsej në këtë grupmoshë. Pas kësaj, ai luajti gjithsej 8 ndeshje me ekipin nën-18 dhenën-19, të gjitha në vitin 2009. Në vitin 2011, Eriksen luajti me ekipin nën-21 në Kampionati Evropian që u zhvillua në Danimarkë, ku ekipi u eliminua që në fazën e grupeve; Eriksen shënoi një gol kundër Bjellorusisë.
Ekipi i parë
parapamje|majtas|Eriksen duke luajtur me Danimarkën në [[UEFA Euro 2012.]] Eriksen u thirr për herë të parë në kombëtaren e parë në shkurt 2010, duke debutuar në ndeshjen miqësore kundër Austrisë në mars, duke u bërë lojtari i katërt më i ri që luan për Danimarkën, si dhe debutuesi më i ri që nga Michael Laudrup.
Më 28 maj 2010, trajneri i ekipit Morten Olsen njoftoi që Eriksen ishte një nga 23 lojtarët që ishin thirrur për të luajtur në FIFA Kupën e Botës 2010 në Afrikën e Jugut. Ai ishte lojtari më i ri që merrte pjesë në turnament. Eriksen u aktivizua në dy ndeshje gjatë turnamentit, kundër Holandës dhe Japonisë, me Danimarkën që u eliminua që në fazën e grupeve.
Më 9 shkurt 2011, në humbjen 2–1 në shtëpi në miqësoren kundër Anglisë, Eriksen u shpall lojtari më i mirë dhe u vlerësua për performancën e tij nga disa figura të mëdha të sportit, përfshirë mesfushorin e Çelsit Frank Lampard, mbrojtësin e Manchester Unied Rio Ferdinand (në Twitter), trajneri Olsen dhe nga disa analistë në Danimarkë dhe Angli. Më 4 qershor, ai regjistroi golin e parë me Danimarkën kundër Islandës në një ndeshje kualifikuese të Euro 2012. Me këtë realizim, ai u bë lojtari më i ri që shënon në një ndeshje kualifikuese evropian për Danimarkën, duke thyer me nëntë ditë rekordin që mbahej nga Michael Laudrup që nga viti 1983.
Në fushatën kualifikuese të Kupës së Botës 2018, Danimarka u shortua në Grupin E sëbashku me ekipe si Polonia dhe Rumania. Eriksen ishte në lojtar kyç për ekipin në këto kualifikuese, duke shënuar tetë gola që ndihmuan ekipin të siguronte një vend në play-off kundër Republikës së Irlandës. Ndeshja e parë në Danimark u mbyll në barazim pa gola, kurse në ndeshjen e kthimit, Eriksen shkëlqen duke shënuar tre gola në një fitore 5–1 në Dublin; me këtë rezultat, Danimarka u kualifikua në Kupën e Botës 2018 në Rusi. Tregolëshi që shënoi bëri që Eriksen ta mbyllte fushatën kualifikuese me 11 gola, duke u renditur i treti në zonën evropiane mbrapa sulmuesve Robert Lewandowski (16) dhe Cristiano Ronaldo (15). Performancat e tij gjatë kësaj fushate morën lavdërimet e trajnerit të kombëtares Åge Hareide, i cili deklaroi se Eriksen ishte një nga dhjetë lojtarët më të mirë të botës.
Në ndeshjen hapëse të turnamentit, Eriksen asistoi Yussuf Poulsen i cili shënoi golin e vetëm të fitores 1–0 kundër Perusë. Në ndeshjen e dytë në fazën e grupeve, ai shënoi në barazimin 1–1 kundër Australisë, duke regjistuar golin e parë në një Kupë Bote. Danimarka arriti të kalonte grupin me sukses dhe në raundin e parë me eliminim direkt u përball me Kroacinë. Pasi koha e rregullt dhe shtesa u mbyll në barazim 1–1, danezët u mposhtën nga gjuajtjet e penalltive dhe u eliminuan nga kompeticioni; Eriksen ishte një nga tre lojtarët danezë, penalltia e së cilëve u prit nga portieri kroat Danijel Subašić.
UEFA Euro 2020
Më 12 qershor 2021, ndërsa luante në ndeshjen hapëse të Danimarkës në fazën e grupeve UEFA Euro 2020 kundër Finlandës në Parken Stadium në Kopenhagë, Eriksen u rrëëzua në minutën e 42-të ndërsa ishte gati të merrte një rivënie. Ndihma urgjente mjekësore mbërriti menjëherë dhe kreu CPR në fushë përpara se Eriksen të hiqej nga fusha në një barelë dhe ndeshja të pezullohej. Rreth një orë pas incidentit, zyrtarët e UEFA-s dhe Shoqatës Daneze të Futbollit konfirmuan nga Rigshospitalet se Eriksen ishte stabilizuar dhe ishte zgjuar. Ndeshja rifilloi më vonë atë mbrëmje.
Stili i lojës
parapamje|djathtas|Eriksen në aksion me Tottenhamin në një ndeshje të Ligës së Kampioneve kundër CSKA Moskës. Media e ka përshkruar Eriksenin si një "numër dhjetë klasik". Pozicioni i tij i preferuar është një rol i lirë në qëndër të mesfushës ose si një mesfushor sulmues mbrapa sulmuesve. Pavarësisht kësaj, falë shkathësisë dhe inteligjencës taktike, ai mund të luaj edhe si mesfushor qëndror në formacionin 4–3–3 (siç luante më parë me Ajaxin) dhe madje si anësor i djathtë në formacion 4–2–3–1, edhe pse në disa raste ka luajtur edhe në të majtë; në disa raste të rralla, Eriksen ka luajtur edhe si sulmues i dytë.
Eriksen është një lojtar me vizion të shkëlqyer, i cili ka një rreze pasimi të gjërë, saktësi në krosime, krijueshmëri, aftësi teknike, lëvzije, aftësi për të lexuar lojën, si dhe balancë të mirë dhe kordinim. Ai është lavdëruar nga analistët për aftësinë që ka për të orkestruar aksionet sulmuese të ekipit të tij me shpërndarjen e saktë të topave, si dhe krijimin e rasteve për shokët e ekipit; ai gjithashtu shquhet për shfrytëzimin dhe krijimin e hapsirave, si dhe asistet e shumta. Të gjitha këto aftësi e bëjnë atë një lojtar ideal në rolin e organizatorit.
Pavarësisht se është mesfushor, Eriksen njihet për instiktin që ka për golin, si dhe për aftësinë për gjuajtur saktësisht dhe me forcë veçanërisht nga distanca me të dyja këmbët, pavarësisht se është këmbë-djathtë; ai gjithashtu konsiderohet një specialist i goditjeve të lira. Eriksen është një lojtar i talentuar dhe punëtor; stili i tij i lojës, kombësia dhe roli i tij në fushë ka bërë që analistët ta krahasojnë atë me bashkëkombasit e tij Michael dhe Brian Laudrup, që patën një ndikim të madh te Erikseni kur ai ishte ende fëmijë. Ai gjithashtu është krahasuar me mesfushorët holandez Wesley Sneijder dhe Rafael van der Vaart, që gjithashtu e nisën karrierën e tyre te Ajaxi. Eriksen gjithashtu ka deklaruar se Francesco Totti ka qënë një tjetër lojtar që e ka frymëzuar.
Jeta personale
Eriksen jeton me të dashurën e tij Sabrina Kvist Jensen. Fëmija e tyre i parë, Alfred, lindi më 4 qershor 2018.
Kombëtarja
parapamje|djathtas|180px|Eriksen gjatë një seance stërvitore me Danimarkën, maj 2010.
Franklin Township, Portage County, Ohio
Franklin Township, Portage County, Ohio është një qytet në qarkun Portage të shtetit federal Ohio, SHBA. Në Franklin Township, Portage County, Ohio jetojnë 5527 banorë (2010), dhe dendësia e popullisë është banor/km2 (428.4 banorë/sq mi). Qyteti ka një sipërfaqe prej km2 (14.4 sq mi) dhe lartësi mbidetare prej 336 m (1102 ft).
Banesa e Koco Pacelit e Polo Zoices
Banesa e Koco Pacelit e Polo Zoices është një monument i trashëgimisë kulturore në rrethin e Gjirokastrës, në qarkun e Gjirokastrës, Shqipëri. Ky monument është i llojit "Arkitekture", i miratuar me numër "2509/130.06.1983".
Kërmill
parapamje| Helix pomatia strukur në guaskën e saj me një epifragmë gëlqerore Kërmill është emri i zakonshëm i përdorur më së shumti për butakët gastropodë pulmonatë të tokës. Gjithësesi, emri kërmill u ngjitet në përgjithësi pjesëtarëve të klasës Gastropoda me një guaskë spirale të përmasave që lejojnë futjen brenda të të gjithë trupit. Ndërsa fjala "kërmill" përdoret në kuptim të përgjithshëm, ajo përfshin jo vetëm kërmijtë e tokës, por edhe mijëra specie kërmijsh të ujërave të kripura dhe të ëmbla. Gastropodët që nuk kanë guaskë që nga lindja, ose kanë vetëm guaskë të brendshme, quhen ligavecë, ndërsa kërmijtë e tokës që kanë një guaskë shumë të vogël(aq sa nuk futen dot brenda saj) quhen shpesh gjysmë-ligavecë.
Vështrim i përgjithshëm
Kërmijtë që marrin frymë duke përdorur mushkëri  u përkasin grupit Pulmonata. Sipas përkufizimit tradicional, grupi Pulmonata u konsiderua si polifiletik nga një studim molekular i Jörger et al., që daton në vitin 2010. Por edhe kërmijtë me branshi formojnë një grup polifiletik; në fjalë të tjera, kërmijtë me mushkëri dhe kërmijtë me branshi përbëjnë një numër grupesh taksonomike që jo domosdoshmërisht janë gjenetikisht më të ngjashme me njëra-tjetrën sesa me disa grupe të tjera.
Kërmijtë me mushkëri dhe ata me branshi kanë ndryshuar kaq shumë gjatë kohës gjeologjike saqë disa specie me branshi mund të gjenden mbi tokë dhe specie të numërta me mushkëri mund të gjenden në ujëra të ëmbla. Madje edhe disa specie të pakta detare kanë mushkëri.
Kërmijtë mund të gjenden në një gamë të gjerë mjedisesh, duke përfshirë kanale, shkretëtira dhe funde abisale të deteve. Edhe pse kërmijtë e tokës mund të jenë më të njohur nga njerëzit, ata detarët përbëjnë pjesën më të madhe të specieve të kërmijve, me më shumë diversitet dhe me më shumë biomasë. Lloje të numërta kërmijsh mund të gjenden edhe në ujëra të ëmbla.
Shumica e kërmijve kanë me mijëra struktura mikroskopike në formë dhëmbësh të vendosura mbi një gjuhë në formë shiriti që quhet radulë. Radula ka rolin e një copëtuesi të ushqimit. Shumë kërmij janë barngrënës, hanë bimë ose gërryejnë alga prej sipërfaqeve me anë të radulës, megjithëse disa specie tokësore dhe detare janë gjithçkangrënëse ose mishngrënëse grabitqare. Kërmijtë nuk mund të përthithin pigmentet me ngjyrë kur ushqehen me letër ose karton, ndaj feçet e tyra marrin ngjyrën e ushqimit që hanë.
Shumë specie të gjinisë Achatina dhe gjinive të afërta janë të njohura si kërmij gjigantë afrikanë; disa rriten deri në 38 cm nga koka te bishti dhe peshojnë 1 kg. Specia më e madhe ekzistuese e kërmillit detar është Syrinx aruanus; guaska e tij arrin përmasa deri në 90 cm gjatësi dhe në tërësi kafsha me gjithë guaskë mund të peshojë deri në 18 kg. Së fundmi, kërmijtë më të vegjël tokësorë, Angustopila dominikae, janë zbuluar në Kinë dhe arrijnë vetëm 0.86 mm gjatësi. Kërmilli Lymnaea merr vendime vetëm me dy lloje neuronesh; njëri lloj vendos kur kërmilli ka uri dhe tjetri vendos nëse ka ushqim në rrethina.
Gastropodi tokësor më i madh është kërmilli gjigant afrikan Achatina achatina, individi më i madh u regjistrua në dhjetor të vitit 1978, ishte 39.3 cm i gjatë nga turiri te bishti i shtrirë plotësisht, guaska ishte 27.3 cm e gjatë. Kërmilli peshonte saktësisht 900 g. I quajtur Xhi Xheronimo, ky kërmill i përkiste Kristofer Hadson (1955–79) nga Houv, Saseks i Jugut, MB dhe u gjet në Sierra Leone në qershor 1976.
Dieta
Kërmijtë ushqehen natën. Ata ushqehen kryesisht me lëndë organike në dekompozim. Dieta e tyre përfshin gjithashtu kërpudha, likene, gjethe të gjelbra, krimba, njëqindkëmbësha, insekte, feçe kafshësh, kërma dhe ligavecë. Disa kërmij hanë edhe kërmij të tjerë.
Ligavecët
parapamje| Ligavec Gastropodët që kanë mungesë të një guaske të dukshme quhen më shpesh ligavecë sesa kërmij. Disa lloje ligavecësh kanë guaskë të kuqe, disa kanë një guaskë vestigjale të brendshme që shërben kryesisht si rezervë laktat kalciumi, kurse të tjerë nuk kanë guaskë fare. Përveç kësaj, nuk ka shumë ndryshime morfologjike midis ligavecëve dhe kërmijve. Por prapëseprapë, ka ndryshime të rëndësishme në lidhje me habitatin dhe sjelljen e tyre.
Një gjallesë pa guaskë është më e lëvizshme dhe e zhdërvjellë, kështu që edhe ligavecët e mëdhenj e kanë më të lehtë të kthejnë trupin nga ana tjetër kur janë në vende të ngushta, gjë e vështirë për një kërmill të së njëjtës madhësi. Ligavecët petëzohen dhe depërtojnë në vende të mbyllura si lëvoret e pemëve, pllakat e gurta, trungje ose copa druri përmbi dhe. Në strehë të tilla ata janë më pak në rrezik nga grabitqarët ose dehidratimi dhe shpesh bëhen vende të përshtatshme për të depozituar vezët e tyre.
Ligavecët si grup nuk janë monofiletik; nga pikëpamja shkencore, termi "ligavec" ka shumë pak rëndësi taksonomike. Reduktimi ose zhdukja e guaskës është shfaqur shumë herë në mënyrë të pavarur në shumë linja gastropodësh të ndryshëm. Speciet e shumëllojshme të gastropodëve të tokës dhe të detit me morfologji të ngjashme me ligavecët shfaqen edhe në grupe taksonomike më të larta të specieve me zhguall; kështu që llojet e ligavecëve nuk janë në përgjithësi të lidhura me njëra-tjetrën.
Shfrytëzimi njerëzor
parapamje| Cornu aspersum – kërmilli i kopshtit Kërmijtë e tokës janë të njohur si dëmtues agrikulture dhe kopshti, por disa specie gatuhen si ushqim dhe disa herë mbahen edhe si kafshë shtëpiake. Gjithashtu, jarga e tyre mund të përdoret në shumë produkte kozmetike për lëkurën.
Në bujqësi
Ka masa të shumta që fermerët dhe kopshtarët marrin për të zvogëluar dëmin e kërmijve te bimët bujqësore. Pesticidet tradicionale, vazhdojnë të përdoren, ashtu si edhe alternativa të tjera jo toksike, solucione me koncentrat hudhre ose pelini. Bakri është gjithashtu një repelent kërmijsh, rrjedhimisht një shirit bakri i rrotulluar rreth një kërcelli ose peme nuk do të lejonte që kërmijtë të ngjiteshin e të dëmtonin gjethet ose frutat. Pluhuri i lëvozhgave të vezevë mund të largojë kërmijtë nëse hidhet mbi dheun pranë bimës.
Gërmadhat e Kishës paleokristiane në Bajicë
Gërmadhat e Kishës paleokristiane në Bajicë është një monument i trashëgimisë kulturore në Banjicë, Burim, Kosovë. Ky monument është i kategorisë "Arkeologjik", i miratuar me numër 02-927/67.
Kërmill
Në bujqësi
Kërmilli i cunguar (Rumina decollata) kap dhe ha kërmijtë e kopshteve dhe për këtë arye ndërfutet në platancione si një dezinfestues biologjik. Gjithësesi, kjo nuk është pa efekte negative, sepse kërmilli i cunguar është i gatshëm të sulmojë dhe të ushqehet edhe me lloje të tjera gastropodësh që mund të jenë të rëndësishëm për bimësinë e zonës
Si ushqim
djathtas|parapamje| Kërmijtë e pjekur francezë Në kulinarinë franceze kërmijtë e ngrënshëm përdoren në gjellën Eskargo a la Burginjonë. Mbarështimi i kërmijve për ushqim quhet helicikulturë. Për qëllime kultivimi, kërmijtë mbahen në një kafaz të errët me kashtë ose dru, rrethuar me rrjetë. Vreshtat e krasitur zakonisht përdoren për këtë qëllim. Gjatë periudhës së shirave kërmijtë dalin prej hibernimit dhe lëshojnë sasinë më të madhe të jargës mbi kashtën dhe drurin. Pastaj kërmijtë përgatiten për gatim. Konsistenca e tyre pas gatimit është e butë dhe kërkon përtypje.
Përveçse shijohet si ushqim aperitiv, specie të shumta kërmijsh toke përbëjnë një burim proteinash për shumë njerëz të komuniteteve të varfra në mbarë botën. Shumë kërmij toke janë të vlefshëm sepse ushqehen me mbetje bujqësore, të tilla si gjethet e rëna të plantacioneve të bananes. Në disa vende, kërmijtë gjigandë afrikanë prodhohen në mënyrë komerciale për ushqim.
Kërmijtë e tokës, të ujërave të ëmbla dhe të kripura hahen në shumë shtete. Në disa vende të botës, kërmijtë fërgohen. Për shembull, në Indonezi, fërgohen si qebab, një gjellë e njohur si sate kakul. Vezët e disa lloje kërmijsh hahen në një mënyrë të ngjashme me havjarin.
Në Bullgari, kërmijtë gatuhen tradicionalisht në furrë me oriz ose të fërguar në një tigan me vaj bimësh dhe pluhur të kuq paprike. Megjithatë, para se të përdoren për gjellëra të tilla, ata zihen tërësisht në ujë të ngrohtë(për rreth 90 min) dhe u hiqen guaskat me dorë. Dy speciet që zakonisht përdoren si ushqim në vend janë Helix lucorum dhe Helix pomatia.
Si ushqim në kohë zie
Kërmijtë dhe ligavecët nuk para hahen, por në disa zona të veçanta kanë shërbyer si ushqim zie në periudha të ndryshme. Një historik në Skoci që u hodh në letër në vitet 1800 përmban një përshkrim të llojeve të ndryshme të kërmijve dhe shrytëzimit të tyre si ushqim në kohëra murtaje.
Sëmundje parazitare
Kërmijtë mund të jenë të prekur nga sëmundje si skistomiaza, angjostrongjiliaza, fasholopsiaza, opistorkiaza, fasholiaza, paragonimiaza dhe klonorkiaza, të cilat u ngjiten edhe njerëzve.
Prania në kulturë
parapamje| Kërmij toke (Scutalus sp.) në një qyp Moçe, viti 200 pas Krishtit, Koleksioni i Muzeut Larko, Lima, Peru
Simbolizmi
Për shkak të ngathtësisë së tij, kërmilli ka qenë prej kohësh një simbol i përtacisë. Në kulturën e Krishterë, është përdorur si simbol i mëkatit vdekjeprurës të përtacisë. Psalmet [https://www.biblegateway.com/passage/?search=Psalms+58:8&version=! 58:8] përdorin jargën e kërmillit si një ndëshkim metaforik. Në mitologjinë e majave, kërmilli paraqet dëshirën seksuale, e cila personifikohet me hyjninë Uajeb.
Falli dhe përdorime të tjera fetare
Kërmijtë ishin gjerësisht të njohur dhe të përdorur në shtirjen e fallit. Poeti grek Hesiodi shkroi se kërmijtë shënonin kohën e korrjes duke u ngjitur në kërcej, zoti i hënës aztek Tekiztekatël mbante një guaskë kërmilli mbi kurriz. Kjo simbolizonte rilindjen; zakoni i kërmillit për të hyrë dhe dalë nga zhgualli ishte analogji për hënën.
Shigjetat e dashurisë dhe Kupidi
parapamje|240x240px| Përdorimi i shigjetave të dashurisë nga kërmilli tokësor Monachoides vicinus është një formë e seleksionimit seksual Profesori Ronald Çeiz i Universitetit MekGill në Montreal ka sugjeruar se miti i lashtë i shigjetave të Kupidit mund të jetë bazuar mbi një vështrim të sjelljes analoge të kërmillit të tokës Cornu aspersum.
Metaforë
Në shkrime mesjetare dhe rilindase kërmijtë shfaqen si figura qesharake meqënëse ka ngjashmëri midis parzmores së kalorësit dhe guaskës së kërmillit.
Në mitologjinë indoneziane
parapamje| Deui Sekartaji në Keong Emas Keong Emas (xhavanisht dhe indonezisht për Kërmill i Artë) është një rrëfim popullor xhavanez mbi një princeshë të transformuar dhe të burgosur në një guaskë të artë kërmilli. Rrëfimi është pjesë e ciklit popullor xhavanez Panxhi që tregon ngjarjet e princit Panxhi Asmoro Bangun (i njohur gjithashtu si Raden Inu Kertapati) dhe bashkëshortes së tij, princeshën Deui Sekartaji (e njohur edhe si Deui Çandra Kirana).
Tekstile
Lloje të veçanta kërmijsh, në veçanti familja Muricidae, prodhojnë një sekrecion që vepron si bojë e fortë natyrale. Në lashtësi, ngjyra e purpurt përftohej në këtë mënyrë ashtu si ngjyrat lejla dhe blu. Vështirësia ekstreme e nxjerrjes së këtij sekrecioni e limitoi përdorimin e tij për më të pasurit. Bojra të tilla bënë që nuancat e vjollcës dhe blusë të sugjeronin fisnikërinë dhe pasurinë.
Si kafshë shtëpiake
Prej kohësh, kërmijtë janë mbajtur si kafshë shtëpiake. Ka shumë kërmij të famshëm si Lefti (i lindur Xheremi) ashtu si personazhe imagjinare, Geri dhe kërmilli Brajan.
Shtëpija e Mustafa Jusuf Kadriut
Shtëpija e Mustafa Jusuf Kadriut është një monument i trashëgimisë kulturore në Rahovec, Kosovë. Ky monument është i kategorisë "Arkitekturor", i miratuar me numër.
Kapshtad
Kepi (Kaapstad në gjuhën afrikaanse, Cape Town anglisht, iKapa në gjuhën xhosa) është një qytet i Afrikës së Jugut, kryeqytet i Kolonisë së Kepit (1652-1910) pastaj i provincës së Kepit (1910-1994). Është aktualisht kryeqendra provinciale e Kepit Perëndimor.
Nga viti 1910, Kepi është gjithashtu kryeqendra parlamentare e shtetit së bashku me qytetin Pretoria (kryeqendër administrative) dhe Bloemfontein (kryeqendër gjyqësore).
Kukumi
Kukumi është një film shqiptar, i realizuar nga Kosovafilmi me regji të regjisorit të mirënjohur Isa Qosja. Ky film është shplërblyer në disa festivale të filmit nëpër botë.
Dumnica e Poshtme (Vushtrri)
Dumnicë e Poshtme është një vendbanim në komunën e Vushtrrisë, Kosovë. Pas vitit 1999 fshati është i njohur edhe me emrin Krasniq i Poshtëm.
Beach Township, Golden Valley County, North Dakota
Beach Township, Golden Valley County, North Dakota është një qytet në qarkun Golden Valley të shtetit federal North Dakota, SHBA. Në Beach Township, Golden Valley County, North Dakota jetojnë 157 banorë (2010). Qyteti ka një sipërfaqe prej 272 km2 (105 sq mi) dhe lartësi mbidetare prej 871 m (2858 ft).
Amir Karić
Amir Karić (lindur më 31 Dhjetor 1973) është një ish-futbollist slloven.
Kombëtarja
Për reprezentacionin slloven ka luajtur 64 ndeshje.
Hotel Sheraton (Tiranë)
alt=|parapamje| Ndërtesa e hotelit në 2009 Hotel Sheraton Tirana ishte një hotel i hapur në vitin 2003 në qendër të kryeqytetit shqiptar, Tiranë dhe i operuar nga Grupi Sheraton deri në fund të vitit 2017. Së fundmi ai mbante emrat Mak Albania Hotel dhe Kastrati Hotel & Towers Tirana, por zakonisht përmendet si ish-Sheraton (ish Sheraton).
Në të njëjtin kompleks ndërtesash ishte vendosur edhe një arkadë tregtare me një kinema.
Pozicioni
parapamje| Hoteli ngjitur me ndërtesën e universitetit dhe Parku i Madh në sfond Ndërtesa e hotelit ndodhet në skajin verior të Parkut të Madh të Tiranës në Sheshin Italia. Ndërtesat fqinje janë Stadiumi Air Albania në veri, godina kryesore e Universitetit të Tiranës në perëndim dhe Muzeu Arkeologjik në veriperëndim. Në lindje ka edhe blloqe pallatesh individuale.
Hoteli është një nga objektet më të mira në kryeqytet dhe kishte 151 dhoma. Ai kishte një pishinë, bare, një restorant, një qendër fitnesi, një zonë masazhi Thai dhe salla konferencash me një kapacitet total prej rreth 500 vendesh. Ndërtesa ka tetë kate dhe është rreth 30 metra e lartë.
Operacioni dhe planet pas vitit 2017
Duke qenë se Marriott Group, si operator i hotelit, dhe Mak Albania, si pronar dhe ndërtues i kompleksit të ndërtesave, nuk arritën të bien dakord për zgjatjen e qirasë, Hotel Sheraton u mbyll në fund të vitit 2017. Mak Albania dëshironte të shesë ndërtesën. Marriott u ankua se cilësia e ndërtesës nuk plotësonte më kërkesat për një Sheraton.
Në mars të vitit 2018 u njoftua shitja e hotelit kompanisë Kastrati për 30 milionë euro. Ndërsa Mariott zhvendoset në Arena Center Tower në stadiumin fqinj, Kastrati dhe Hyatt synojnë të zgjerojnë dhe rinovojnë ish hotelin Sheraton në një hotel luksoz të rifreskuar. Ndërtimi ishte duke u zhvilluar në vitin 2021, hoteli u mbyll në vitin 2022.
Plezhnja
Plezhnjë (greqisht: Αγία Αναστασία/Ayía Anastasía) është fshat në qarkun i Janinës, Greqi. Përpara vitit 1928, fshati është njohur me emrin e vjetër në formën greke Πλέσια Τσαρκοβίστης/Plésia Tsarkovístis.
Banesa e Medi Çiços e Azem Berberit
Banesa e Medi Çiços e Azem Berberit është një monument i trashëgimisë kulturore në rrethin e Gjirokastrës, në qarkun e Gjirokastrës, Shqipëri. Ky monument është i llojit "Arkitekture", i miratuar me numër "2509/130.06.1983".
Bankim Chandra Chatterjee
Bankimchandra Chatterjee ose Bankimchandra Chatjee (27 qershor 1838 –8 prill 1894) ishte shkrimtar, poet dhe gazetar indian. Ai ishte kompozitor i Vande Mataram dhe aktivistë frymëzues gjatë Lëvizjes së pavarësisë së Indisë. Chattopadhyay shkroi trembëdhjetë romane dhe shumë traktate serioze, serio-komike, satirike, shkencore dhe kritike në bengalisht. Punimet e tij u përkthyen gjerësisht në gjuhë të tjera rajonale të Indisë, si dhe në anglisht. Ai lindi në 13 Ashard 1245, sipas kalendarit bengale.
Biografia
Chattopadhyay vlerësohet gjerësisht si një figurë kryesore në rilindjen letrare të Bengalit, si dhe nënkontinentin më të gjerë Indian. Disa nga shkrimet e tij, duke përfshirë romane, ese, dhe komente, ishin një ndarje nga shkrimet tradicionale indiane të drejtuara nga vargjet dhe siguruan një frymëzim për autorët në të gjithë Indinë.
Kur Bipin Chandra Pal vendosi të fillojë një ditar patriotik në gusht 1906, ai e quajti atë Vande Mataram, pas këngës së Chattopadhyay. Lala Lajpat Rai botoi edhe një ditar me të njëjtin emër.
Chattopadhyay lindi në një familje ortodokse Bengali Brahmin, më i riu nga tre vëllezërit, te Yadav Chandra Chattopadhyaya dhe Durgadebi. Babai i tij, një zyrtar qeveritar, vazhdoi të bëhej zëvendës koleksionist i Midnapore. Një nga vëllezërit e tij, Sanjib Chandra Chattopadhyay ishte gjithashtu një romancier dhe ai njihet për librin e tij të famshëm "Palamau". Bankim Chandra dhe vëllai i tij i moshuar të dy kishin shkollimin e tyre nga shkolla kolegjike Midnapore (asokohe Shkolla Qeveritare Zilla), ku ai shkroi poezinë e tij të parë. Ai u arsimua në Kolegjin Hooghly Mohsin (themeluar nga filantropi bengal, Muhammed Mohsin) dhe më vonë në Presidency College, Kalkuta, duke u diplomuar me një diplomë në Arte në vitin 1858. Ai më vonë ndoqi Universitetin e Kalkutës dhe ishte një nga dy kandidatët që kaloi provimin përfundimtar për t'u bërë maturantët e parë të shkollës. Ai më vonë mori një diplomë në juridik, gjithashtu, në vitin 1869. Në vitin 1858, ai u emërua zëvendës koleksionist (i njëjti lloj pozicioni i mbajtur nga babai i tij) i Jessores. Ai vazhdoi të bëhej zëvendës magjistratur, duke u pensionuar nga shërbimi qeveritar më 1891. Vitet e tij në punë ishin të mbushura me incidente që e sollën atë në konflikt me britanikët në pushtet.
Bibliografia
Romani i parë i Chattopadhyay ishte në anglisht, Gruaja e Rajmohan dhe ai gjithashtu filloi të shkruante esetë e tij fetare dhe filozofike në anglisht.
MPLS
Multiprotocol Label Switching (MPLS) është një teknikë rutimi në rrjetet telekomunikuese që drejton të dhënat nga një nyje në tjetrën, duke u bazuar në etiketat e rrugëve më të shkurta dhe jo në adresat e gjata të rrjetit (IP adresat), duke shmangur kështu procesimet komplekse në tabelat e rutimit si dhe duke ofruar shpejtimin e rrjedhjes së trafikut. Etiketat identifikojnë lidhje (shtigje) virtuale (ang. Virtual Links) midis nyjeve të largëta dhe jo vetëm mes pikave fundore të sistemeve. MPLS mund të enkapsulojë paketa me protokolle të ndryshme të rrjetit, nga edhe vjen termi "multiprotokoll" në emrin e tij. MPLS mbështet një sërë të teknologjive të çasjes, përfshirë T1/E1, ATM, Frame Relay dhe DSL.
Roli dhe funksionimi
Në një rrjet MPLS paketave të të dhënave u caktohen etiketat përkatëse. Vendimet për përcjelljen e paketave merren vetëm në përmbajtjen e kësaj etikete, pa pasur nevojë për të shqyrtuar vetë përmbajtjen e paketës. Kjo lejon që të krijohen qarqe mes dy pikave fundore (ang. end-to-end circuits) në çdo lloj mediumi transmetues, pavarësisht se cilin protokoll të transmetimit e përdor. Përfitimi kryesor është eliminimi i varësisë nga një teknologji e veçantë e shtresës së dytë të OSI modelit (Data Link Layer), të tilla si  Asynchronous Transfer Mode (ATM), Frame Relay, Rrjeti Optik Sinkron (SONET) ose Ethernet. Ndërrimi i etiketave multiprotokolike i përket familjes së rrjeteve me komutim të paketave.
MPLS operon në një shtresë që zakonisht konsiderohet se qëndron midis përkufizimeve tradicionale të OSI Layer 2 (Data Link Layer) dhe Shtresës 3 (shtresa e rrjetit), dhe kështu shpesh referohet si një protokoll i një shtrese 2.5. Është krijuar për të siguruar një shërbim të unifikuar të bartjes së të dhënave si për klientët me komutim të qarqeve ashtu edhe për klientët me komutim të paketave. Mund të përdoret për të transmetuar shumë lloje të ndryshme trafiku, përfshirë paketat IP, si dhe kornizat e ATM, SONET dhe Ethernet.
Një numër teknologjish të ndryshme ishin zhvilluar më parë me qëllime thelbësisht identike, të tilla si Frame Relay dhe ATM. Këto dy të fundit përdorin "etiketa" për të lëvizur kornizat ose qelizat në të gjithë rrjetin. Titulli i kornizës Frame Relay dhe qelizës ATM i referohet qarkut virtual në të cilin qëndron korniza ose qeliza. Ngjashmëria midis Frame Relay, ATM dhe MPLS është se në secilin kërcim në të gjithë rrjetin, vlera "etiketë" në header ndryshohet. Kjo është ndryshe nga përcjellja e IP paketave. Teknologjitë MPLS kanë evoluar duke pasur parasysh pikat e forta dhe të dobëta të ATM, pra duke marrë ato për bazë. MPLS është projektuar në mënyrë të tillë që ka zëvendësuar shumë përdorimin e ATM në treg.
Historia
Në vitin 1996 një grup nga “Ipsilon Networks” propozoi një "protokoll të menaxhimit të rrjedhës". Teknologjia e tyre "IP Switching", e cila ishte përcaktuar vetëm për të punuar mbi ATM, nuk arriti mbizotërimin e tregut. Cisco Systems prezantoi një propozim të ngjashëm, por jo të kufizuar vetëm në transmetimin ATM, të quajtur "Tag Switching". Ishte një propozim pronësor i Cisco-s dhe u quajt "Ndërrimi i Etiketave". Ajo iu dorëzua Task Forcës së Inxhinierisë së Internetit (IETF) për standardizim të hapur. Puna e IETF përfshiu propozime nga prodhues të tjerë dhe zhvillimin e një protokolli konsensusi që ndërthuri veçori nga puna e disa prodhuesëve.
Një motiv origjinal ishte lejimi i krijimit të suiçave të thjeshtë me shpejtësi të lartë pasi që për një interval të konsiderueshëm kohor ishte e pamundur që paketat IP të transferoheshin tërësisht në hardver. Sidoqoftë, përparimet në VLSI kanë bërë të mundur një gjë të tillë. Prandaj, përparësitë e MPLS kryesisht rrotullohen rreth aftësisë për të mbështetur modele të shumta shërbimi dhe për të kryer menaxhim të trafikut. MPLS gjithashtu ofron një kornizë të fuqishme rikuperimi që shkon përtej unazave të thjeshta të mbrojtjes së rrjetit optik sinkron (SONET / SDH).
Etiketa e MPLS
Këto paketa të etiketuara të MPLS transmetohen pas një kërkimi/ndërrimi të etiketës në vend të një kërkimi në tabelën IP. Siç u përmend më lart, kur u konceptua MPLS, kërkimi i etiketës dhe ndërrimi i etiketës ishin më të shpejtë se një tabelë rutimi ose kërkimi RIB (Routing Information Base) sepse ato mund të zhvilloheshin drejtpërdrejt të shmangnin përdorimin e sitemit operativ.
Prania e një etiketimi të tillë, sidoqoftë, duhet t'i tregohet routerit/suiçit. Në rastin e kornizave Ethernet kjo bëhet përmes përdorimit të vlerave EtherType 0x8847 dhe 0x8848, përkatësisht për lidhje unicast dhe multicast.
Ruteri komutues i etiketave (LSR)
Ekzistojnë tri lloje të LSR-ve, të cilët dallojnë për nga operimi i tyre me etiketën:
LSR dalës dhe hyrës ndryshe quhen edhe si LSR kufitarë (Edge LSR) ose me shkurtesën LER (Label Edge Router).
Respektivisht, këto tri lloje kryjnë tri operimet vijuese: PUSH (Shton një etiketë të re), SWAP (Shkëmbimi i etiketave), POP (Largon etiketën prej paketës).
Protokolli i distribuimit të etiketave (LDP)
Protokolli i distribuimit të etiketave apo LDP (Label Distribution Protocol) është një protokoll i cili automatikisht gjeneron dhe shkëmben etiketat ndërmjet ruterëve. Secili ruter gjeneron një etiketë duke u bazuar në prefiksat e tij e pastaj njofton edhe fqinjët për vlerën e etiketës, por fillimisht duke krijuar ‘fqinjësinë’ ashtu si në shumë protokolle të tjera. LSR shkëmbejnë vazhdimisht këto informata në mënyrë që të jenë në gjendje të formojnë një pasqyrë të rrjetit komunikues, të cilin e përdorin për të transmetuar paketat.
Shtegu i komutuar me etiketa (LSP)
Shtegu i komutuar me etiketa apo LSP (Label Switched Path) është një sekuencë e LSR-ve të cilët komutojnë një paketë përmes etiketave nëpër një rrjet MPLS ose në ndonjë pjesë të tij. Ky shteg paraqet rrugëtimin e paketës së etiketuar. Vlenë të ceket se ky i fundit është gjithmonë një-drejtimësh, përderisa kahja tjetër e tij paraqet një LSP të ri.
Marrëdhënia me Protokollin e Internetit
MPLS punon së bashku me Protokollin e Internetit (IP) dhe protokollet e tij të rrugëtimit, zakonisht Protokollet e Gateway të Brendshëm (IGP). MPLS LSP sigurojnë rrjete virtuale dinamike, transparente me mbështetje për inxhinierinë e trafikut, aftësinë për të transportuar VPN të shtresës-3 (IP) me mbivendosje të hapësirave të adresave dhe mbështetje për pseudo-lidhjet e shtresës së dytë duke përdorur Pseudowire Emulation Edge-to-Edge (PWE3) që janë në gjendje të transportojnë një shumëllojshmëri të ngarkesave të transportit (IPv4, IPv6, ATM, Frame Relay, etj.). Shtigjet që një LSR di mund të përcaktohen duke përdorur konfigurimin e qartë kërcim pas kërcimi, ose drejtohen në mënyrë dinamike nga algoritmi i rrugës më të shkurtër (SPF), ose konfigurohen si një rrugë e lirë që shmang një IP adresë të veçantë ose që është pjesërisht e qartë dhe pjeserisht dinamike. Në një rrjet të pastër IP, rruga më e shkurtër për në një destinacion zgjidhet edhe kur rruga mbingarkohet. Ndërkohë, në një rrjet IP me MPLS Traffic Engineering, mund të merren parasysh edhe kufizime të tilla si gjerësia e brezit RSVP e lidhjeve të përshkuara, të tilla që do të zgjidhet rruga më e shkurtër me gjerësinë e brezit në dispozicion. Përveç kufizimit të RSVP, përdoruesit mund të përcaktojnë edhe kufizimet e tyre duke specifikuar atributet e lidhjeve dhe kërkesat e veçanta për tunelet drejt itinerarit (ose jo drejt itinerarit) mbi lidhjet me atribute të caktuara. Për përdoruesit e fundit përdorimi i MPLS nuk është i dukshëm drejtpërdrejt, por mund të supozohet kur bëni një traceroute: vetëm nyjet që bëjnë rutimin e plotë të IP-ve shfaqen si kërcime në shteg, pra jo nyjet MPLS të përdorura në mes, prandaj kur shihni që një paketë udhëton midis dy nyjeve shumë të largëta dhe vështirë se ndonjë 'hop' tjetër shihet në rrjetin e atij ofruesi (ose AS) ka shumë të ngjarë që rrjeti të përdorë MPLS.
BirdLife International
parapamje|Pullë postare emetuar nga Indonesia në nderë të BirdLife International BirdLife International (dikur i njohur si Këshilli Ndërkombëtar për Ruajtjen e Zogjve) është një partneritet global i organizatave që përpiqen të ruajnë dhe të mbrojnë zogjët (shpendët), habitatet e tyre si dhe biodiversitetin global, duke punuar me njerëzit drejt qëndrueshmërisë në përdorimin e burimeve natyrore. BirdLife International paraqet organizimin më të madh të partneritetit përkatës në botë, me mbi 120 organizata partnere.
Hyrje
BirdLife International ka një anëtarësim prej më shumë se 2.5 milion njerëzve dhe organizatave partnere në më shumë se 100 vende. Partnerët kryesorë përfshijnë Shoqërinë Mbretërore për Mbrojtjen e Zogjve, Shoqërinë e Zogjve të Japonisë dhe Shoqërinë Kombëtare Audubon të SHBA. Selia e këtij grupi ndodhet në Kembrixh, në Mbretërinë e Bashkuar.
Prioritetet e BirdLife International përfshijnë parandalimin e zhdukjes së specieve të shpendëve, identifikimin dhe mbrojtjen e vendeve të rëndësishme për zogjtë, mirëmbajtjen dhe rivendosjen e habitateve kryesore të shpendëve, dhe fuqizimin e konservatorëve në të gjithë botën. Të udhëhequr nga një këshill global, organizatat anëtare zbatojnë strategjitë e grupit në nivelin lokal, rajonal dhe kombëtar.
BirdLife International ka identifikuar 7.500 zona të rëndësishme të shpendëve si dhe administron më shumë se 1.000.000 hektarë të habitatit të jetës së egër. Si autoriteti i vetëm zyrtar për regjistrimin e specieve të rrezikuara të zogjve për Listën e Kuqe të Bashkimit Ndërkombëtar për Ruajtjen e Natyrës, BirdLife International ka identifikuar më shumë se 1000 specie zogjsh të rrezikuar me zhdukje duke zhvilluar edhe një strategji konservimi për secilin lloj.
Historiku
BirdLife International është një aleancë mbarëbotërore e organizatave joqeveritare që promovon ruajtjen e zogjve (shpendëve) si dhe habitatet e tyre. BirdLife International u themelua në vitin 1922 si Këshilli Ndërkombëtar për Ruajtjen e Zogjve nga ornitologët Amerikanë T. Gilbert Pearson dhe Jean Theodore Delacour nën emrin Komiteti Ndërkombëtar për Mbrojtjen e Zogjve. Grupi u riemërua Komiteti Ndërkombëtar për Ruajtjen e Zogjve në vitin 1928, Këshilli Ndërkombëtar për Ruajtjen e Zogjve në vitin 1960 dhe "BirdLife International" në vitin 1993.
Organizimi
BirdLife International ka programe pune të konservimit dhe ruajtjes së natyrës në pjesët (rajonet) vijuese të botës: